techiaith/cofnodycynulliad_en-cy huggingface dataset:
English: First Minister, for me a learning environment in school extends itself to the quality of the facilities in place, and the twenty-first century schools programme, as you've said, is outstanding. It's fabulous. I've visited many schools myself. My son attends one. They're very, very good. But when I was driving back down from the Conservative Party conference in Manchester yesterday, it became glaringly apparent that the sporting facilities that schools have, whether it be in a deprived area or an area that was better off, were far better than what we have in Wales and what I'm seeing in my region and across Wales as I'm visiting schools. Personally, I think if the Government are serious about children's health, children's obesity and equality of opportunity right across the board, right across the UK, then we need to have massive investment in the sporting facilities across all schools, not just the new ones that are being built. The sheer scale of updating that is needed, in my opinion, is so big that we can't rely just on the funding from the local authorities; it has to come from this Welsh Government. This drastic and much needed change needs to happen now if we are serious about investing in our children and the future of our country, to ensure that our children have the facilities that they need and deserve. Do you agree with me that this Government needs to invest in our children now?
Welsh: Prif Weinidog, yn fy marn i mae amgylchedd dysgu yn yr ysgol yn ymestyn ei hun i ansawdd y cyfleusterau sydd ar waith, ac mae rhaglen ysgolion yr unfed ganrif ar hugain, fel y gwnaethoch chi ei ddweud, yn rhagorol. Mae'n wych. Rwyf i wedi ymweld â llawer o ysgolion fy hun. Mae fy mab yn mynychu un. Maen nhw'n dda iawn, iawn. Ond pan oeddwn i'n gyrru yn ôl i lawr o gynhadledd y Blaid Geidwadol ym Manceinion ddoe, daeth yn amlwg iawn bod y cyfleusterau chwaraeon sydd gan ysgolion, boed hynny mewn ardal ddifreintiedig neu ardal a oedd yn fwy llewyrchus, yn llawer gwell na'r hyn sydd gennym ni yng Nghymru a'r hyn yr wyf i'n ei weld yn fy rhanbarth i a ledled Cymru pan fyddaf i'n ymweld ag ysgolion. Yn bersonol, rwy'n credu os yw'r Llywodraeth o ddifrif ynghylch iechyd plant, gordewdra plant a chyfle cyfartal yn gyffredinol, ledled y DU, yna mae angen i ni gael buddsoddiad enfawr yn y cyfleusterau chwaraeon ar draws pob ysgol, nid dim ond y rhai newydd sy'n cael eu hadeiladu. Mae maint y gwaith diweddaru sydd ei angen, yn fy marn i, mor fawr fel na allwn ni ddibynnu ar y cyllid gan yr awdurdodau lleol yn unig; mae'n rhaid iddo ddod gan y Llywodraeth hon yng Nghymru. Mae angen i'r newid aruthrol hwn y mae wir ei angen ddigwydd nawr os ydym ni o ddifrif ynghylch buddsoddi yn ein plant a dyfodol ein gwlad, i sicrhau bod gan ein plant y cyfleusterau sydd eu hangen arnyn nhw ac maen nhw'n eu haeddu. A ydych chi'n cytuno â mi fod angen i'r Llywodraeth hon fuddsoddi yn ein plant nawr?
English: I certainly agree with what the Member said about the importance of sporting facilities, and the twenty-first century schools programme certainly does provide that, alongside the school buildings that it generates. In my own constituency, where Fitzalan High School is to be a beneficiary of the twenty-first century schools programme, it comes with a new swimming pool, it comes with 4G pitches, it comes with a new cricket academy, doing all the sorts of things that the Member describes. We have provided funding in this financial year for the sports council for Wales to be able to improve facilities for community use at schools that the twenty-first century schools programme hasn't yet reached. So, I agree with everything that the Member said, other than the pretty desperate way in which Members of the Conservative Party in Wales continually wish they were living in a different country.
Welsh: Rwy'n sicr yn cytuno â'r hyn a ddywedodd yr Aelod am bwysigrwydd cyfleusterau chwaraeon, ac mae rhaglen ysgolion yr unfed ganrif ar hugain yn sicr yn darparu hynny, ochr yn ochr â'r adeiladau ysgol y mae'n eu cynhyrchu. Yn fy etholaeth i, lle bydd Ysgol Uwchradd Fitzalan yn elwa ar raglen ysgolion yr unfed ganrif ar hugain, mae'n dod gyda phwll nofio newydd, mae'n dod gyda chaeau 4G, mae'n dod gydag academi griced newydd, gan wneud yr holl fathau o bethau y mae'r Aelod yn eu disgrifio. Rydym ni wedi darparu cyllid yn y flwyddyn ariannol hon i gyngor chwaraeon Cymru allu gwella cyfleusterau at ddefnydd cymunedol mewn ysgolion nad yw rhaglen ysgolion yr unfed ganrif ar hugain wedi eu cyrraedd eto. Felly, rwy'n cytuno â phopeth a ddywedodd yr Aelod, ac eithrio'r ffordd eithaf anobeithiol y mae Aelodau'r Blaid Geidwadol yng Nghymru yn dyheu yn barhaus eu bod nhw'n byw mewn gwlad wahanol.
English: I thank the Member. The Welsh Government remains committed to continue and build upon the wide range of support provided for our armed forces community in Wales. Our third armed forces covenant annual report, which was published on 22 June, highlights the progress made and our future plans.
Welsh: Diolchaf i'r Aelod. Mae Llywodraeth Cymru yn parhau i fod wedi ymrwymo i barhau ac ychwanegu at yr amrywiaeth eang o gymorth sy'n cael ei ddarparu i'n cymuned lluoedd arfog yng Nghymru. Mae ein trydydd adroddiad blynyddol ar y cyfamod lluoedd arfog, a gyhoeddwyd ar 22 Mehefin, yn tynnu sylw at y cynnydd sydd wedi ei wneud a'n cynlluniau ar gyfer y dyfodol.
English: Thank you for that response, First Minister. One of the things that the armed forces community in Wales really does value and appreciate is the opportunity to commemorate significant events in military history and to reflect and remember those who have fallen in those periods of conflict. One of the successes that we've seen in Wales in recent years in terms of being able to commemorate events has been the Cymru'n Cofio programme, which I thought was absolutely superb and ought to have continued into the future. What consideration has the Welsh Government given to picking the Cymru'n Cofio programme back up so that it can incorporate future anniversaries of significance, including, for example, next year's fortieth anniversary of the Falklands war, in which 48 people from Wales were killed and there were 97 casualties? These are the sorts of significant events that I think we need to be able to plan well in advance for. I wonder what you're able to tell us today about commemoration of that particular event and whether you can set up another sort of Cymru'n Cofio-type programme for the future.
Welsh: Diolch am yr ateb yna, Prif Weinidog. Un o'r pethau y mae'r gymuned lluoedd arfog yng Nghymru yn ei werthfawrogi yn wirioneddol yw'r cyfle i goffáu digwyddiadau arwyddocaol mewn hanes milwrol ac i fyfyrio a chofio'r rhai hynny a fu farw yn y cyfnodau hynny o wrthdaro. Un o'r llwyddiannau yr ydym ni wedi eu gweld yng Nghymru yn ystod y blynyddoedd diwethaf o ran gallu coffáu digwyddiadau fu rhaglen Cymru'n Cofio, a oedd, yn fy marn i, yn hollol wych ac a ddylai fod wedi parhau i'r dyfodol. Pa ystyriaeth y mae Llywodraeth Cymru wedi ei rhoi i ailgyflwyno rhaglen Cymru'n Cofio fel y gall gynnwys pen-blwyddi arwyddocaol yn y dyfodol, gan gynnwys, er enghraifft, deugain mlynedd ers rhyfel y Falklands y flwyddyn nesaf, lle cafodd 48 o bobl o Gymru eu lladd a 97 eu hanafu? Dyma'r mathau o ddigwyddiadau arwyddocaol yr wyf i'n credu y mae angen i ni allu cynllunio ymhell ymlaen llaw ar eu cyfer. Tybed beth allwch chi ei ddweud wrthym ni heddiw am goffáu'r digwyddiad penodol hwnnw ac a allwch chi sefydlu math arall o raglen Cymru'n Cofio ar gyfer y dyfodol.
English: I'm grateful to you for that answer, First Minister; you'll have support for all of that across the whole of the Chamber. But, it's also important to support serving armed forces today, and to ensure that we have bases and locations in Wales that are able to support and sustain today's armed forces. In the past we have had debates here about a firm-base strategy to enable us to support and sustain additional location of the UK armed forces in this county, to support and sustain the industries that support our armed forces, and also to ensure that we can continue to offer training facilities for the armed forces. Would the Welsh Government, therefore, be prepared to make a statement on how it will take forward a firm-base strategy so that we can continue to support today's armed forces as well?
Welsh: Rwy'n ddiolchgar i chi am yr ateb yna, Prif Weinidog; cewch gefnogaeth ar gyfer hynny i gyd ar draws y Siambr gyfan. Ond, mae hefyd yn bwysig cefnogi'r lluoedd arfog sy'n gwasanaethu heddiw, a sicrhau bod gennym ni ganolfannau a lleoliadau yng Nghymru sy'n gallu cefnogi a chynnal lluoedd arfog heddiw. Yn y gorffennol, rydym ni wedi cael dadleuon yn y fan yma ynghylch strategaeth canolfan sefydlog i'n galluogi i gefnogi a chynnal lleoliad ychwanegol i luoedd arfog y DU yn y sir hon, i gefnogi a chynnal y diwydiannau sy'n cefnogi ein lluoedd arfog, a hefyd i sicrhau y gallwn ni barhau i gynnig cyfleusterau hyfforddi ar gyfer y lluoedd arfog. A fyddai Llywodraeth Cymru, felly, yn barod i wneud datganiad ar sut y bydd yn bwrw ymlaen â strategaeth canolfan sefydlog fel y gallwn ni barhau i gefnogi lluoedd arfog heddiw hefyd?
English: I thank the Member for that very important question. Efforts to boost take-up amongst those still unvaccinated against COVID-19 continue, with a range of actions in place to enable easy access and to build trust. Pop-up clinics, walk-in centres, drive-in clinics and the work of health board outreach workers are amongst the methods deployed to do so.
Welsh: Diolchaf i'r Aelod am y cwestiwn pwysig iawn yna. Mae ymdrechion i roi hwb i'r nifer sy'n cael brechiad ymhlith y rhai sy'n dal i fod heb eu brechu yn erbyn COVID-19 yn parhau, gydag amrywiaeth o gamau gweithredu ar waith i alluogi mynediad rhwydd ac i feithrin ymddiriedaeth. Mae clinigau dros dro, canolfannau galw i mewn, clinigau gyrru i mewn a gwaith gweithwyr allgymorth byrddau iechyd ymysg y dulliau sy'n cael eu defnyddio i wneud hynny.
English: I think it's important to note that take-up across all demographic groups remains incredibly high, despite anti-vaxxers making a lot of noise, but remaining in a tiny minority. But we need to move on. We've seen lots of good work, as you say, in terms of reaching out to more vaccine-hesitant communities. So, how is that learning now informing the roll-out to the 12 to 15-year-olds? Because the message isn't quite the same, is it? Pregnant women, for example, need to know that COVID, particularly in the third trimester, increases the risk of severe illness and hospitalisation, whereas for young people, yes it's about protection from COVID and long COVID, but it's also missing school and the disruption and the upset that that incurs.
Welsh: Rwy'n credu ei bod hi'n bwysig nodi bod y nifer sy'n manteisio ar y brechlyn ar draws pob grŵp demograffig yn parhau i fod yn eithriadol o uchel, er gwaethaf y ffaith bod pobl sy'n eu gwrthwynebu yn gwneud llawer o sŵn, ond yn dal i fod yn lleiafrif bach iawn. Ond mae angen i ni symud ymlaen. Rydym ni wedi gweld llawer o waith da, fel yr ydych chi wedi ei ddweud, o ran estyn allan at fwy o gymunedau sy'n petruso ynghylch brechu. Felly, sut mae'r dysgu hwnnw yn llywio'r broses o gyflwyno'r rhaglen i bobl ifanc 12 i 15 oed erbyn hyn? Oherwydd nid yw'r neges yr un fath yn union, nac ydy? Mae angen i fenywod beichiog, er enghraifft, wybod bod COVID, yn enwedig yn y trydydd tri mis, yn cynyddu'r risg o salwch difrifol a mynd i'r ysbyty, ond i bobl ifanc, ydy, mae'n ymwneud ag amddiffyniad rhag COVID a COVID hir, ond mae hefyd yn ymwneud â cholli'r ysgol a'r tarfu a'r gofid y mae hynny'n eu hachosi.
English: We long recognise the importance of childcare and play services across Wales. I'd like to thank them in particular for the part they've played in supporting children and families throughout the pandemic, and, most recently, over the Summer of Fun programme.
Welsh: Rydym ni wedi hir gydnabod pwysigrwydd gofal plant a gwasanaethau chwarae ledled Cymru. Hoffwn i ddiolch iddyn nhw'n arbennig am y rhan y maen nhw wedi ei chwarae wrth gefnogi plant a theuluoedd drwy gydol y pandemig, ac, yn fwyaf diweddar, yn ystod y rhaglen Haf o Hwyl.
English: Thank you, First Minister. I was very pleased to see the written statement from the Deputy Minister setting out how Welsh Government was making additional funding available to childcare and play services to weather the impacts of COVID-19. I welcome the comments around play sufficiency assessments and supporting Play Wales in their work on the ministerial review of play. How will improving opportunities for inclusive play, so that all children and young people can access good-quality play opportunities with their peers, fit into this work?
Welsh: Diolch, Prif Weinidog. Roeddwn i'n falch iawn o weld y datganiad ysgrifenedig gan y Dirprwy Weinidog yn nodi sut y mae Llywodraeth Cymru yn sicrhau bod cyllid ychwanegol ar gael i wasanaethau gofal plant a chwarae i wrthsefyll effeithiau COVID-19. Rwy'n croesawu'r sylwadau ynghylch asesiadau digonolrwydd chwarae a chefnogi Chwarae Cymru yn eu gwaith i gynnal yr adolygiad gweinidogol o chwarae. Sut y bydd gwella cyfleoedd ar gyfer chwarae cynhwysol, fel y gall pob plentyn a pherson ifanc fanteisio ar gyfleoedd chwarae o safon gyda'u cyfoedion, yn cyd-fynd â'r gwaith hwn?
English: I thank the Member for that. I know she has a long-standing interest in all of this, having led a debate on these matters on the floor of the Senedd towards the end of the last Senedd term. The £5.1 million that my colleague Julie Morgan announced recently is designed to do exactly the things that Vikki Howells has mentioned: to reinforce play provision in different parts of Wales, to make sure that that play provision is inclusive and available to all children. Very importantly, as part of that funding, local authorities are required to show how they have consulted with children and young people themselves in carrying out those assessments and then making decisions as to how that money can be put to best use.
Welsh: Diolch i'r Aelod am hynny. Rwy'n gwybod bod ganddi ddiddordeb ers tro yn hyn i gyd, ar ôl arwain dadl ar y materion hyn ar lawr y Senedd tua diwedd tymor diwethaf y Senedd. Mae'r £5.1 miliwn a gafodd ei gyhoeddi gan fy nghyd-Aelod Julie Morgan yn ddiweddar wedi ei gynllunio i wneud yr union bethau y mae Vikki Howells wedi sôn amdanyn nhw: atgyfnerthu'r ddarpariaeth chwarae mewn gwahanol rannau o Gymru, er mwyn sicrhau bod y ddarpariaeth chwarae honno yn gynhwysol ac ar gael i bob plentyn. Yn bwysig iawn, yn rhan o'r cyllid hwnnw, mae'n ofynnol i awdurdodau lleol ddangos sut y maen nhw wedi ymgynghori â phlant a phobl ifanc eu hunain wrth gynnal yr asesiadau hynny ac yna gwneud penderfyniadau ynghylch sut y mae modd defnyddio'r arian hwnnw orau.
English: The next item is the business statement and announcement. I call on the Trefnydd to make the statement - Lesley Griffiths.
Welsh: Yr eitem nesaf fydd y datganiad a chyhoeddiad busnes. Dwi'n galw ar y Trefnydd i wneud y datganiad hwnnw - Lesley Griffiths.
English: Diolch, Llywydd. There is one change to today's agenda: the statement by the Minister for Social Justice has been retitled 'Well-being of future generations national implementation'. Draft business for the next three sitting weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Mae un newid i'r agenda heddiw: mae gan y datganiad gan y Gweinidog Cyfiawnder Cymdeithasol deitl newydd 'Gweithredu cenedlaethol llesiant cenedlaethau'r dyfodol'. Mae'r busnes drafft ar gyfer y tair wythnos eistedd nesaf wedi ei nodi ar y datganiad a'r cyhoeddiad busnes, sydd i'w gweld ymysg y papurau cyfarfod sydd ar gael i'r Aelodau yn electronig.
English: Trefnydd, can I call for two statements today, please? The first is in relation to the ambulance service. I know that the Minister for Health and Social Services has made it clear that she'll be receiving monthly updates on the delivery against the ambulance delivery plan, and I wondered whether those could be published so that Members of the Senedd could also have a copy of those updates, so that we can hold the Welsh Government to account for that delivery. Secondly, can I call for a statement - an urgent statement - from the Minister for Climate Change on red squirrel conservation? I received a notification last week from Natural Resources Wales that they're planning to clear-fell 6,500 tonnes of timber from Pentraeth forest, which, of course, is a red squirrel stronghold, and one of the few red squirrel strongholds in Wales. The problem with this is that they're planning to clear-fell between October and March 2021. The peak of the breeding season is February and March for red squirrels. At that time, the young will be in their nests, and because of the population density in that area, it is likely that many will be killed. Clearly, that's not a good thing; it does need to be looked at, and I would appreciate very much if the Minister for Climate Change could take this up directly with Natural Resources Wales to discuss what may be done in order to mitigate that particular issue. Thank you.
Welsh: Trefnydd, a gaf i alw am ddau ddatganiad heddiw, os gwelwch yn dda? Mae'r cyntaf yn ymwneud â'r gwasanaeth ambiwlans. Rwy'n gwybod bod y Gweinidog Iechyd a Gwasanaethau Cymdeithasol wedi ei gwneud yn glir y bydd yn cael yr wybodaeth ddiweddaraf yn fisol am y cyflawni o ran y cynllun cyflenwi ambiwlansys, ac roeddwn i'n meddwl tybed a fyddai modd eu cyhoeddi fel y gallai Aelodau'r Senedd gael copi o'r wybodaeth ddiweddaraf honno hefyd, fel y gallwn ni ddwyn Llywodraeth Cymru i gyfrif ynghylch y ddarpariaeth honno. Yn ail, a gaf i alw am ddatganiad - datganiad brys - gan y Gweinidog Newid Hinsawdd ar gadwraeth gwiwerod coch? Cefais hysbysiad yr wythnos diwethaf gan Cyfoeth Naturiol Cymru eu bod yn bwriadu clirio 6,500 tunnell o bren o goedwig Pentraeth, sydd, wrth gwrs, yn gadarnle i'r wiwer goch, ac yn un o'r ychydig gadarnleoedd gwiwerod coch yng Nghymru. Y broblem gyda hyn yw eu bod yn bwriadu clirio rhwng mis Hydref a mis Mawrth 2021. Cyfnod prysuraf y tymor bridio yw mis Chwefror a mis Mawrth ar gyfer gwiwerod coch. Bryd hynny, bydd y rhai ifanc yn eu nythod, ac oherwydd dwysedd y boblogaeth yn yr ardal honno, mae'n debygol y bydd llawer yn cael eu lladd. Yn amlwg, nid yw hynny'n beth da; mae angen edrych arno, a byddwn i'n gwerthfawrogi'n fawr pe gallai'r Gweinidog Newid Hinsawdd godi hyn yn uniongyrchol gyda Cyfoeth Naturiol Cymru i drafod yr hyn y mae modd ei wneud er mwyn lliniaru'r mater penodol hwnnw. Diolch.
English: Thank you. In regard to your second question around the tree felling on the red squirrel population in Gwynedd and Anglesey, I know NRW did consult stakeholders back, it's probably around 10 years ago now when they drew up the current forest development plan. So, they are in the process, obviously, of replacing that plan with a new forest resource plan, which is what you're referring to. So, again, there will be a detailed consultation carried out with stakeholders ahead of any final decisions, and that will of course include red squirrel groups. In relation to your first question around the publication of the monthly performance data, I will ask the Minister for social services to consider your request. FootnoteLink
Welsh: Diolch. O ran eich ail gwestiwn ynghylch effaith torri coed ar boblogaeth y wiwer goch yng Ngwynedd ac Ynys Môn, rwy'n gwybod bod CNC wedi ymgynghori â rhanddeiliaid, mae'n debyg ei fod tua 10 mlynedd yn ôl erbyn hyn, pan wnaethon nhw lunio'r cynllun datblygu coedwigoedd presennol. Felly, maen nhw wrthi, yn amlwg, yn disodli'r cynllun hwnnw gyda chynllun adnoddau coedwigoedd newydd, sef yr hyn yr ydych chi'n cyfeirio ato. Felly, unwaith eto, bydd ymgynghoriad manwl yn cael ei gynnal gyda rhanddeiliaid cyn unrhyw benderfyniadau terfynol, a bydd hynny, wrth gwrs, yn cynnwys grwpiau gwiwerod coch. O ran eich cwestiwn cyntaf ynghylch cyhoeddi'r data perfformiad misol, byddaf i'n gofyn i'r Gweinidog gwasanaethau cymdeithasol ystyried eich cais. FootnoteLink
English: Thank you. Well, you will have heard the First Minister say, in answer to the question he was asked, about the work that we will be doing once again with children and young people as part of our climate change week, which is obviously going to be held in November. Certainly, the previous two years when we held our first conference, which I think was just one day when we held it in 2019, and then we held a week last year in 2020, children and young people were absolutely a vital part of that week, and we certainly encourage them to participate as well. So, I don't think we ever say that their concerns are unfounded, and you're absolutely right; it's a matter for each and every one us, not just in this Chamber, but outside, across the whole of Wales, to make sure that the decisions we take about the way we lead our lives help to mitigate climate change.
Welsh: Diolch. Wel, byddwch chi wedi clywed y Prif Weinidog yn dweud, wrth ateb y cwestiwn a gafodd ei ofyn iddo, am y gwaith y byddwn ni'n ei wneud unwaith eto gyda phlant a phobl ifanc yn rhan o'n hwythnos newid hinsawdd, a fydd yn amlwg yn cael ei chynnal ym mis Tachwedd. Yn sicr, yn y ddwy flynedd flaenorol pan wnaethom ni gynnal ein cynhadledd gyntaf, a oedd yn un diwrnod yn unig pan wnaethom ni ei chynnal yn 2019, rwy'n credu, ac yna fe wnaethom ni gynnal wythnos y llynedd yn 2020, roedd plant a phobl ifanc yn rhan gwbl hanfodol o'r wythnos honno, ac rydym ni'n sicr yn eu hannog i gymryd rhan hefyd. Felly, nid wyf i'n credu ein bod ni byth yn dweud bod eu pryderon yn ddi-sail, ac yr ydych chi'n hollol gywir; mae'n fater i bob un ohonom ni, nid yn unig yn y Siambr hon, ond y tu allan, ledled Cymru gyfan, i sicrhau bod y penderfyniadau yr ydym ni'n eu gwneud o ran y ffordd yr ydym ni'n byw ein bywydau yn helpu i liniaru'r newid yn yr hinsawdd.
English: Firstly, I'm sure the Welsh Government finds the use of fire and rehire by companies as abhorrent as I do. Whilst the Welsh Government cannot outlaw it as employment law is not devolved, I'm asking for a Government statement on how companies who carry out this practice can be excluded from Welsh Government contracts, or from contracts with Welsh Government funded bodies, and also, how they can be excluded from grant funding directly or indirectly from the Welsh Government. The second statement I'm asking for is relating to the continuation of home and hub working. I believe this is the way forward - bringing people to an office between nine and five was important in the nineteenth century, and even the early part of the twentieth century, but with data readily available online, the reason for a large amount of office work has disappeared. It would also actually reduce the amount of traffic on the road, removing any need for bypasses, and it would help the environment.
Welsh: Yn gyntaf, rwy'n siŵr bod Llywodraeth Cymru o'r farn bod y defnydd o ddiswyddo ac ailgyflogi gan gwmnïau mor wrthun â mi. Er na all Llywodraeth Cymru ei gwahardd gan nad yw cyfraith cyflogaeth wedi ei datganoli, rwy'n gofyn am ddatganiad gan y Llywodraeth ar sut y mae modd eithrio cwmnïau sy'n cyflawni'r arfer hwn o gontractau Llywodraeth Cymru, neu o gontractau gyda chyrff a ariennir gan Lywodraeth Cymru, a hefyd, sut y mae modd eu heithrio o gyllid grant yn uniongyrchol neu'n anuniongyrchol gan Lywodraeth Cymru. Mae'r ail ddatganiad yr wyf i'n gofyn amdano yn ymwneud â pharhau i weithio gartref ac mewn canolfannau. Rwy'n credu mai dyma'r ffordd ymlaen - roedd dod â phobl i swyddfa rhwng naw a phump yn bwysig yn y bedwaredd ganrif ar bymtheg, a hyd yn oed ar ddechrau'r ugeinfed ganrif, ond gan fod data ar gael yn rhwydd ar-lein, mae'r rheswm dros lawer iawn o waith swyddfa wedi diflannu. Byddai hefyd yn lleihau faint o draffig sydd ar y ffordd, gan ddileu unrhyw angen am ffyrdd osgoi, a byddai'n helpu'r amgylchedd.